CELEX: 62018CA0607
Language: da
Date: 2020-05-14 00:00:00
Title: Sag C-607/18 P: Domstolens dom (Syvende Afdeling) af 14. maj 2020 — NKT Verwaltungs GmbH, tidligere nkt cables GmbH, og NKT A/S, tidligere NKT Holding A/S, mod Europa-Kommissionen (Appel – konkurrence – karteller – det europæiske marked for underjordiske og undersøiske elkabler – opdeling af markedet inden for rammerne af projekter – bøder – ret til forsvar – forordning (EU) nr. 1/2003 – artikel 27, stk. 1 – overensstemmelse mellem klagepunktsmeddelelsen og den omtvistede afgørelse – aktindsigt – samlet og vedvarende overtrædelse – bevisbyrde – urigtig gengivelse af argumenter og beviser)

20.7.2020   
            
            
               DA
            
            
               Den Europæiske Unions Tidende
            
            
               C 240/7
            
         
      Domstolens dom (Syvende Afdeling) af 14. maj 2020 — NKT Verwaltungs GmbH, tidligere nkt cables GmbH, og NKT A/S, tidligere NKT Holding A/S, mod Europa-Kommissionen
      (Sag C-607/18 P) (1)
      
      (Appel - konkurrence - karteller - det europæiske marked for underjordiske og undersøiske elkabler - opdeling af markedet inden for rammerne af projekter - bøder - ret til forsvar - forordning (EU) nr. 1/2003 - artikel 27, stk. 1 - overensstemmelse mellem klagepunktsmeddelelsen og den omtvistede afgørelse - aktindsigt - samlet og vedvarende overtrædelse - bevisbyrde - urigtig gengivelse af argumenter og beviser)
      (2020/C 240/08)
      Processprog: engelsk
      
         Parter
      
      
         Appellanter: NKT Verwaltungs GmbH, tidligere nkt cables GmbH, og NKT A/S, tidligere NKT Holding A/S (ved advokaterne M. Kofmann og B. Creve)
      
         Den anden part i appelsagen: Europa-Kommissionen (ved H. van Vliet, S. Baches Opi og T. Franchoo, som befuldmægtigede)
      
         Konklusion
      
      
                  1)
               
               
                  Punkt 1 i domskonklusionen i Den Europæiske Unions Rets dom af 12. juli, NKT Verwaltungs og NKT mod Kommissionen (T-447/14, ikke trykt i Sml., EU:T:2018:443), ophæves, for så vidt som Retten herved frifandt Kommissionen i et søgsmål, der var blevet anlagt af NKT Verwaltungs GmbH og NKT A/S med påstand om annullation af Kommissionens afgørelse C (2014) 2139 final af 2. april 2014 om en procedure i henhold til artikel 101 [TFUE] og EØS-aftalens artikel 53 (sag AT.39610 — elektriske kabler), for så vidt som denne afgørelse holder disse selskaber ansvarlige for en overtrædelse af artikel 101 TEUF og artikel 53 i aftalen om Det Europæiske Økonomiske Samarbejdsområde af 2. maj 1992, for så vidt som overtrædelsen vedrører for det første adfærd i forbindelse med salg i lande, der ikke tilhører Den Europæiske Union eller Det Europæiske Økonomiske Samarbejdsområde (EØS), for det andet en kollektiv afvisning af levering af udstyr og teknisk bistand til konkurrenter, der ikke deltager i det omhandlede kartel, og for det tredje, for så vidt angår perioden 3. juli 2002 til 21. november 2002, tildeling af projekter vedrørende jordkabler i EØS.
               
            
                  2)
               
               
                  Punkt 1 i domskonklusionen i Den Europæiske Unions Rets dom af 12. juli, NKT Verwaltungs og NKT mod Kommissionen (T-447/14, ikke trykt i Sml., EU:T:2018:443), for så vidt som Retten herved forkastede påstanden fra NKT Verwaltungs GmbH og NKT A/S om nedsættelse af størrelsen af den bøde, der var blevet pålagt dem, samt punkt 2 i samme doms domskonklusion ophæves ligeledes.
               
            
                  3)
               
               
                  I øvrigt forkastes appellen.
               
            
                  4)
               
               
                  Afgørelse C (2014) 2139 final annulleres, for så vidt som den holder NKT Verwaltungs GmbH, tidligere nkt cables GmbH, og NKT A/S, tidligere NKT Holding A/S, ansvarlige for en overtrædelse af artikel 101 TFUE og artikel 53 i aftalen om Det Europæiske Økonomiske Samarbejdsområde af 2. maj 1992, for så vidt som overtrædelsen vedrører for det første adfærd i forbindelse med salg i lande, der ikke tilhører Den Europæiske Union eller Det Europæiske Økonomiske Samarbejdsområde (EØS), for det andet en kollektiv afvisning af levering af udstyr og teknisk bistand til konkurrenter, der ikke deltager i det omhandlede kartel, og for det tredje, for så vidt angår perioden 3. juli 2002 til 21. november 2002, tildeling af projekter vedrørende jordkabler i EØS.
               
            
                  5)
               
               
                  Størrelsen af den bøde, der blev pålagt NKT Verwaltungs GmbH, tidligere nkt cables GmbH, og NKT A/S, tidligere NKT Holding A/S, i artikel 2, litra e), i afgørelse C(2014) 2139 final fastsættes til 3 687 000 EUR.
               
            
                  6)
               
               
                  NKT Verwaltungs GmbH, NKT A/S og Europa-Kommissionen bærer deres egne omkostninger i forbindelse med sagen i første instans og appelsagen.
               
            
         (1)  EUT C 427 af 26.11.2018.